VIII 
gennemgaaende størst i det Niveau, der ligger omkring dagligt 
Lavvande og indtil et Par Fod under dette. — Den alminde¬ 
lige Hjertemusling hviler undertiden umiddelbart paa Hav¬ 
bunden uden at grave sig ned i denne. Man tinder den f. Ex, 
ikke sjelden i Mytilushobene. Men i Keglen graver den sig et 
lille Stykke ned i Havbunden, ca. 1—8 Centimeter, hvad der 
svarer omtrent til Længden af dens Siphoner. Den har en mere 
jævn Udbredelse end Mytilus edulis, men der er dog Omraader, 
hvor den slet ikke træffes. Paa Slikvaderne kan man finde de 
ganske unge Individer siddende paa Zosterabladene ligesom de 
unge Individer af Mytilus. — Macoma bal tic a L. er vistnok 
lige saa hyppig paa Vaderne som den almindelige Hjertemusling, 
og ligesom denne træffes den dels hvilende paa Havbunden, dels 
nedgravet i Sandet eller Slikken. Langt de fleste Individer findes 
nedgravede, og de sidder her i ca. 2—10 cm Dybde. Paa Sand¬ 
vaderne mellem Esbjerg og Maade Teglværk havde Foredrags¬ 
holderen paa en halv Kvadratmeter fundet 36 nedgravede Indi¬ 
vider. Paa de med Zostera bevoxede Slikvader findes Macoma 
ofte paa Havbunden under Zosteradækket. Voxne Individer af 
Macoma bal tica gaar ikke slet saa nær op til Niveauet for dag¬ 
ligt Højvande som voxne Individer af de to foregaaende Arter. 
Højere oppe end ca. 1 Fod under dagligt Højvande var den ikke 
truffet.— Den almindelige Sandmusling (Mya arenaria 
L.) er ligeledes almindelig paa Vaderne ved Graadyb og Fanø, 
men den gaar ikke saa højt op imod Kystlinien som de fore¬ 
gaaende Arter. Først i et Niveau, der ligger 2 å 8 Fod under 
Niveauet for dagligt Højvande, finder man dens Spor, og den 
bliver nu mere og mere almindelig fra dette Niveau ud imod 
Lavvandsniveauet. Dens Hyppighed er imidlertid meget ujævn, 
paa visse Steder havde F. søgt den forgæves. Ganske unge In¬ 
divider var truffet paa Slikvaderne, liggende paa Siden; men 
voxne og lialvvoxne Individer sidder dybt nedgravede i Sand- og 
Slikvaderne, de store Individer indtil ca. 20 cm nede i Hav¬ 
bunden. Paa Sandvaderne ved Fanøs Nordøstspids var fundet 
indtil 5 Individer paa ha Kvadratmeter. — Scrobicularia 
plana D. C. er almindelig i den ydre Del af Vaderne fra ca. 3 
Fod under Højvandsniveauet til Lavvandsniveauet. Man maa 
grave i Sandet for at kunne paavise den. Den efterlader ikke 
noget tydeligt og karakteristisk Spor i Sandet, naar den trækker 
sine Siphoner ned, saaledes som Sandmuslingen gør det. Paa 
Sandvaderne ved Nordøstpynten af Fanø tæt ved Lavvandsmærket 
var fundet 9 Individer paa 1 1 2 Kvadratmeter, dybt nedgravede i 
Sandet. Ligesom de fire foregaaende Arter forekommer den 
baade paa Sandvaderne og paa Slikvaderne. 
De fem her nævnte Arter af Muslinger er de for Vaderne 
ved Graadyb karakteristiske Arter. Andre Muslinge-Arter havde 
F. hidtil ikke truffet der ovenfor Niveauet for dagligt Lavvande. 
